વિશ્વ પ્રસિદ્ધ યાત્રા ધામ સાળંગપુર ખાતે આવેલ કષ્ટભંજન દેવ હનુમાનજી મંદિર ખાતે 54 ફૂટની બ્લેક ગ્રેનાઈટના પથ્થર માંથી 500 ટન વજનની અને 24 ફૂટ પહોળાઈની વિશાળ હનુમાનજીની મૂર્તિનું કષ્ટભંજન હનુમાનજી મંદિરના પાછળના ભાગમાં આવેલ મંદિર પરિસરમાં નિર્માણ કાર્ય હાલ પૂર જોશમાં ચાલી રહ્યું છે, શિલ્પ શાસ્ત્ર અનુસાર સમગ્ર મૂર્તિ નિર્માણમાં ક્યાંય પણ એક પણ પ્રકારના લોખંડનો ઉપયોગ કર્યા વગર આ વિશાળકાય મૂર્તિનું નિર્માણ થઈ રહ્યું છે, 70થી પણ વધારે મજૂરો હાલ 24 કલાક કામ કરી રહ્યા છે અને આગામી હનુમાન જયંતિ સુધીમાં આ મૂર્તિ નિર્માણ કાર્ય પૂર્ણ કરવા માટે પૂરજોશમાં તૈયારીઓ ચાલી રહી છે.